স্বপ্নের ফর্মে রাহুল, করলেন শতরান

ওয়েব ডেস্ক : স্বপ্নের ফর্মে কে এল রাহুল (KL Rahul)। ওয়েস্ট ইন্ডিজের (West Indies) বিরুদ্ধে টেস্টে শতরান করলেন তিনি। মধ্যাহ্নভোজের বিরতির আগেই সেঞ্চুরি হাঁকিয়েছেন ভারতীয় ওপেনার। পাশপাশি অর্ধশতরান করেছেন অধিনায়ক শুভমন গিলও (Subhman Gill)।

চলতি বছরে দারুণ ফর্মে রয়েছেন রাহুল (Rahul)। চ্যাম্পিয়ন্স ট্রফিতেও ভালো পারফর্ম করেছিলেন তিনি। এর পরে ইংল্যান্ড সফরে ৫৩২ রান করেন তিনি। ২০০৩ সালের পর কোনও ওপেনার ইংল্যান্ডে গিয়ে এতো রান করেছেন। কিন্তু এতো ভালো পারফরমেন্সের পরেও এশিয়া কাপের দলে সুযোগ পাননি তিনি।

আরও খবর : ওয়ার্ল্ড ওয়েটলিফটিং চ্যাম্পিয়নশিপে রুপো জিতলেন মীরাবাঈ চানু

তবে ওয়েস্ট ইন্ডিজের (West Indies) বিরুদ্ধে টেস্টের (Test) আগে থেকেই ভালো ফর্মে রয়েছেন রাহুল। অস্ট্রেলিয়া ‘এ’ দলের বিরুদ্ধে তৃতীয় দিনে চোট পেয়ে মাঠ ছেড়েছিলেন তিনি। কিন্তু চতুর্থ দিনে মাঠে নেমে করেছিলেন ১৭৬ রান। সেই অসাধারণ ফর্মের ধারা জাতীয় দলেও বজায় রেখেছেন রাহুল। ওয়েস্ট ইন্ডিজের বিরুদ্ধে ১৯০ বলে সেঞ্চুরি করেছেন তিনি। যার মধ্যে রয়েছে ১২টি চার। আর শতরান করেই বিশেষ সেলিব্রেশন করেন ভারতের ওপেনার।

অন্যদিকে, মধ্যাহ্নভোজের বিরতির আগেই প্রথম ইনিংসে করা ওয়েস্ট ইন্ডিজের ১৬২ রানকে টপকে গিয়েছে ভারত (India)। এই প্রতিবেদন লেখা পর্যন্ত ভারতের স্কোর ৩০০। ১৩৮ রানে এগিয়ে রয়েছেন শুভমন গিলরা। এখন ক্রিজে রয়েছেন ধ্রুব জুড়েল এবং রবীন্দ্র জাদেজা।