রোহিতের পথেই কোহলি, টেস্ট ক্রিকেট থেকে অবসর নিচ্ছেন বিরাট ?

স্পোর্টস ডেস্ক: দিনকয়েক আগেই অবসর ঘোষণা করেছেন ভারতীয় ক্রিকেটর রোহিত শর্মা (Rohit Sharma)। এবার তাঁর পথেই হাঁটলেন কিংবদন্তি ক্রিকেটার বিরাট কোহলি (Virat Kohli)। ইংল্যান্ড সিরিজের দল নির্বাচনের আগেই টেস্ট ক্রিকেট থেকে সরে দাঁড়ানোর কথা ভাবলেন ৩০টি টেস্টের শতরানের মালিকের। সেকথা ইতিমধ্যেই বিসিসিআইকে জানিয়ে দিয়েছেন প্রাক্তন টেস্ট অধিনায়ক। যা বিদেশে টেস্ট সিরিজ খেলতে যাওয়ার আগে ভারতীয় ক্রিকেট দলের কাছে বড় ধাক্কা।

আরও পড়ুন: এক সপ্তাহ পরেই শুরু হবে আইপিএল? জানুন বড় আপডেট

সূত্রের খবর, কিং কোহলি আগেই বোর্ডকে এবিষয়ে অবগত করেছেন। বোর্ডের তরফে তাঁর সিদ্ধান্ত পুনর্বিবেচনা করার কথাও বলা হয়েছে। এখন দেখার বোর্ডের অনুরোধ মেনে ‘রানমেশিন’ তাঁর টেস্ট কেরিয়ার আরও লম্বা করেন, নাকি এখানেই ইতি টানেন ।

উল্লেখ্য, গতবছর জুনে বার্বাডোজে টি-২০ বিশ্বকাপ জয়ের পর ক্রিকেটের সংক্ষিপ্ত ফরম্যাটকে বিদায় জানিয়েছিলেন কোহলি । কিছুদিনের মধ্যেই আসন্ন ইংল্যান্ড সফরের জন্য টেস্ট স্কোয়াড বেছে নেবেন নির্বাচকরা। এই সিরিজ দিয়ে আগামী বিশ্ব টেস্ট চ্যাম্পিয়নশিপ চক্রের অভিযান শুরু করছে টিম ইন্ডিয়া।