ভারত টেস্টে ভালো না, দায়িত্ব নিতে হবে রোহিতকে: সৌরভ

ওয়েব ডেস্ক: ২০২৪-এর টি২০ বিশ্বকাপ জিতেছে ভারত। ৫০ ওভারের ফর্ম্যাটে চ্যাম্পিয়ন্স ট্রফিও (ICC Champions Trophy) জেতা হয়ে গেল। সাদা বলের ক্রিকেটে ভারতের শ্রেষ্ঠত্ব নিয়ে সন্দেহের অবকাশ নেই, কিন্তু লাল বলে খারাপ সময় চলছে। টেস্ট ক্রিকেটে একেবারেই ফর্মে নেই রোহিত শর্মারা (Rohit Sharma)। সে কথাই মনে করিয়ে দিয়ে প্রাক্তন ভারত অধিনায়ক সৌরভ গঙ্গোপাধ্যায় (Sourav Ganguly) বললেন, রোহিতকে দায়িত্ব নিতে হবে।

সৌরভ বলেন, গত ৪-৫ বছর ধরে লাল বলের খেলায় ওর ফর্ম আমাকে অবাক করেছে। এরকম যোগ্যতার একজন খেলোয়াড় অনেক ভালো করতে পারে। ওকে অবশ্যই চিন্তাভাবনার করতে হবে কারণ ইংল্যান্ডের বিপক্ষে আমাদের পাঁচটা টেস্ট আছে এবং এটি আরেকটি কঠিন সিরিজ হতে চলেছে। ঠিক যেমনটি অস্ট্রেলিয়ায় হয়েছিল। বল সিম করবে, সুইং করবে। লাল বলের খেলায় রোহিতের পারফরম্যান্স প্রয়োজন, তবে সাদা বলের খেলায়, ও সর্বকালের সেরাদের একজন।

আরও পড়ুন: দেরিতে ছাড়বে লোকাল! IPL শুরুর আগে বিরাট ঘোষণা রেলের

সৌরভ আরও বলেন, “আমি জানি না রোহিত টেস্ট খেলা চালিয়ে যাবে কি না তবে আমার কথা যদি শোনে তাহলে বলব, ওর উচিত লাল বলে ফর্মে ফিরতে ওর দায়িত্ব নেওয়া উচিত। এই মুহূর্তে লাল বলে ভারত ভালো দল নয় এবং সেদিকে নজর দিতে হবে, ইংল্যান্ডে ভালো খেলতে হবে কারণ ওটা খুবই গুরুত্বপূর্ণ পাঁচ ম্যাচের সিরিজ। দলটা এগিয়ে নিয়ে যেতে রোহিতকে উপায় বের করতে হবে।”

প্রসঙ্গত, এই প্রথমবার ঘরের মাঠে কোনও তিন ম্যাচের টেস্ট সিরিজে হোয়াইটওয়াশ হয়েছে ভারত। নিউজিল্যান্ডের কাছে ওই লজ্জার সিরিজের পর অস্ট্রেলিয়া গিয়েও ৩-১ হারতে হয়েছে। এর ফলে বিশ্ব টেস্ট চ্যাম্পিয়নশিপের ফাইনালে (WTC Final 2025) ওঠা হয়নি।